מחפש מידע אודות תאונת מטוס בחיל האויר - פורומים - פריפלייט
באתר 162 גולשים:
161 אורחים ו-1 חברים!
מחפש מידע אודות תאונת מטוס בחיל האויר
עמוד ראשי -> תעופה וביטחון -> מחפש מידע אודות תאונת מטוס בחיל האויר
הצטרף בתאריך: Jul 05, 2009
נשלח: 19:47 ,5 יולי 2009, א' כותרת הודעה: מחפש מידע אודות תאונת מטוס בחיל האויר
במיוחד על תאונה ספציפית. ה-9 באוגוסט 1954.
תאונה של מטוס מדגם מוסיקטו אשר התרסק ליד קיבוץ נגבה. בתאונה נהרג הנווט סג"מ יהושע טמפלמן והטייס אמנון בלוך ניצל.
אני מחפש מידע מעבר למה שכתוב באתר חיל האויר ואני גם מעוניין ליצוטר קשר עם מי שתיעד את האירוע או מי שהכניס את האירוע לארכיון כדי להוסיף שם פרטים חסרים.
שנתיים לאחר מכן מטוסי המוסקיטו הוצאו משימוש והחלפו ע"י מטוסי המוסטנג.
בהיסטוריה של חיל האויר מוזכר בגדול אירוע בו נעלמו 4 מטוסי מוסקיטו אבל האירוע הנ"ל לא מוזכר כלל, אולי בגלל שהנווט שנהרג הוא ללא משפחה, אז לא היה מי שימשיך את זכרו.
אני מתעניין באירוע כי סבא שלי היה שם וטוען שהוא חילץ מהלהבות את גופת הנווט, ואני חושב שלסבא שלי מגיע אזכור בארכיון.
תודה רבה. אני מקווה שזה המקום לבקש את העזרה כי אני לא מוצא במקומות אחרים.
נשלח: 20:57 ,5 יולי 2009, א' כותרת הודעה:
הייתי מנסה גם פה
http://www.amutaiaf.org.il/
ופה - http://www.merchav-aviri.org/pages/index.php
matan99
הצטרף בתאריך: May 02, 2009
נשלח: 20:36 ,15 יולי 2009, ד' כותרת הודעה:
לפי דעתי בוויקיפדיה יש
ולמה אם מותר לי לשאול?
הצטרף בתאריך: Nov 24, 2010
נשלח: 19:30 ,24 נובמבר 2010, ד' כותרת הודעה: עבר הרבה זמן
אני לא יודע אם אתה עדיין מחפש עזרה בעניין- אמנון בלוך הוא אבא שלי.
צור קשר אם רלוונטי.
הצטרף בתאריך: May 05, 2011
נשלח: 14:25 ,6 05 2011, ו' כותרת הודעה: בנושא בקשתך מלפני שנתיים על התאונה בנגבה
הגעתי לאתר הזה במקרה. ולכן התשובה אחרי שנתיים. יהושע צבי טמפלמן היה "אחי" המאומץ. הוא היה בן דודה של אמי . אימו וסבתי הן אחיות. יש לי כל מיני פרטים - לא יודעת איזה מעניינים אותך - אבל מאד אשמח אם תיצור אתי קשר ותספר לי מה שאתה יודע מסבך. אמי עדיין בחיים והיא מאד תשמח לדעת כל פרט.
נשלח: 14:33 ,6 05 2011, ו' כותרת הודעה:
הסיכוי שפותח הדיון יבדוק את הפורום אחרי כל כך הרבה זמן- די נמוך. אני חושב שיהיה אפקטיבי יותר לפנות אליו בכתובת הדואר איתה נרשם: pyoni28@gmail.com
נשלח: 21:57 ,6 05 2011, ו' כותרת הודעה:
ישראל-זיסק
הצטרף בתאריך: Jun 15, 2012
נשלח: 9:48 ,15 יוני 2012, ו' כותרת הודעה: הנווט יהושע צבי טמפלמן ז"ל
בתאריך 6 ביולי, יום שישי בשעה 10 בבוקר בקיבוץ נגבה, נקיים טקס הצבת שלט לזכרו של הנווט יהושע צבי טמפלמן ז"ל, אשר נפל עם מטוס מוסקיטו בשדות הקיבוץ לפני 58 שנה. בתאונה נפצע הטייס אמנון בלוך. אני מעוניין לדעת מה שמו של סבא שלך אשר חילץ את הטייס הפצוע.
טלפון: 050-7230064
דוא"ל: zisk@neto.net.il
נשלח: 14:04 ,15 יוני 2012, ו' כותרת הודעה:
שלחתי לפותח הדיון מייל עם תזכורת לגבי הדיון פה, מקווה שיצליחו ליצור קשר.
נערך בפעם אחרונה על-ידי Mike_69th בתאריך 13:39 ,18 יוני 2012, ב', נערך סך הכל פעם אחת
נשלח: 14:31 ,15 יוני 2012, ו' כותרת הודעה: תודה מייק
קיבלתי את המייל. תודה על תשומת הלב!
נשלח: 22:31 ,17 יוני 2012, א' כותרת הודעה:
בקר טוב לכם,
סיכום ראיון טלפוני עם יהודה טליאס.17/6/12 09:00
יהודה טליאס, יליד טורקיה, עלה לארץ והיה חניך עליית הנוער בכפר חסידים.
התגייס לנח"ל, ובקורס מ"כים היה במחלקתו של "מוישה וחצי", לימים הרמטכ"ל.
מסיבות משפחתיות ביקש לעבור קורס נהיגה והוצב כנהג במשטרת בית גוברין.
בתאריך 9/8/54 היה נהג קומנדקר בהשתלמות סגני אלופים. אחת מן התחנות בהשתלמות הייתה מעבר לגדר של קיבוץ נגבה.
בשעות הבקר הבחין במטוס שמתקרב לאדמה צפונית לנגבה. לפתע מן המטוס התנתק טייס ועליו מצנח .
המטוס התרסק, ואני רצתי אל הטייס.
הוא היה בהכרה ואמר לי :"רוץ , תציל את הנווט. אחר-כך תוכל לקחת לך את המצנח למזכרת".
התקרבתי בזחילה אל המטוס הבוער. כדורים התפוצצו מן האש. משכתי את גופתו של הטייס השני והעמסתי אותו על הקומנדקר שלי.
נסעתי מיד למשטרת בית גוברין ומשם לקחו את הטייס למקום לא ידוע.
מאז ועד היום לא נשאלתי אודות התקרית. מבקש לבוא עם ילדיי לטכס.
מאיר מינדל מקיבוץ נגבה
נשלח: 10:44 ,18 יוני 2012, ב' כותרת הודעה:
ממש מדהים ומרגש, אני נורא שמח שהצלחתם ליצור קשר וליצור את החיבור דרך פריפלייט.
מה הסיכוי שדבר כזה יקרה? מדהים!
נשלח: 16:34 ,18 יוני 2012, ב' כותרת הודעה:
באמת מדהים! מה גוגל וקצת מזל יכולים לעשות
נשלח: 17:03 ,18 יוני 2012, ב' כותרת הודעה:
נשלח: 19:38 ,6 יולי 2012, ו' כותרת הודעה:
היום התקיים טקס הצבת השלט בבית העלמין הצבאי של קיבוץ נגבה.
הטקס היה מרגש ומרשים מאוד.
אני וסבי, הבנים והנכדים נכחנו בטקס, סבא שלי התרש מאוד מאוד, לאחר 58 שנים המעגל נסגר.
נוצרו קשרים, הוחלפו טלפונים, ואני מקווה שהעניין יתגלגל הלאה לדרגים יותר גבוהים בצבא.
זה המקום להגיד תודה גדולה למייק, מנהל הפורום הראשי שבכל הודעה שרשמו פה טרח לשלוח לי מייל פרטי ולהתריע לי שמישהו הגיב להודעה שלי.
בזכותך ידענו על הטקס וזכינו לחוות יחד עם סבא את החוויה המיוחדת הזאת. תודה!
בקרוב אעלה תמונות מהטקס.